Uizner: Nuk mjafton koha që statusi i Kosovës të zgjidhet brenda vitit
Ndarja e Kosovës është një çështje e përjashtuar nga tryeza, tha përfaqësuesi amerikan në bisedimet e drejtuara nga Treshja ndërkombëta
Frank Uizner, diplomati amerikan në pension i cili përfaqëson Uashingtonin në Treshen diplomatike, thotë se nuk ka të ngjarë që çështja e Kosovës të zgjidhet këtë vit. Thjesht nuk mjafton koha, i tha ai Zërit të Amerikës. thotë zoti Uizner. Negociatat e drejtuara nga Treshja ndërkombëtare nisën në muajin gusht kur Rusia kërcënoi se do t’i vinte veton planit Ahtisari të mbështetur nga Shtetet e Bashkuara dhe Bashkimi Europian që parashikon pavarësi të kushtëzuar për Kosovën. Moska i propozoi bisedimet e tanishme si një përpjekje të fundit për të ngushtuar hendekun e gjerë që ekziston mes Serbisë dhe shumicës shqiptare që përbën 90 përqind të popullsisë së Kosovës. Serbia thotë se do të pranojë jo më shumë se një autonomi të gjerë për Kosovën, e cila kërkon pavarësi. Javën e kaluar në Nju Jork, Treshja organizoi takimin e parë të drejtpërdrejtë mes udhëheqësve të Beogradit dhe Prishtinës. Një takim tketër i ngjashëm do të zhvillohet në Bruksel më 14 tetor. Zoti Uizner thotë se ndonëse udhëheqësit e të dyja palëve nuk kanë paraqitur ende propozime të reja konstuktive, ata janë dakord me idenë se ndarja e Kosovës nuk është zgjidhje. Por Charles Kupchan, specialist për Europën pranë Këshillit për Marrëdhëniet me Jashtë, thotë se cilado qoftë zgjidhja për Kosovën, ka shumë mundësi që ajo ta destabilizojë Ballkanin. Zoti Kupchan jep dy arësye se përse shkëputja e veriut, me popullsi kryesisht serbe, nuk duhet përjashtuar krejtësisht. thotë zoti Kupchan. Shumica e analistëve mendojnë se negociatat e drejtuara nga Treshja ndërkombëtare do të dështojnë. Nëse kjo ndodh, shqiptarët e Kosovës kanë thënë se do ta shpallin vetë pavarësinë. Uashingtoni, i cili është për një Kosovë të pavarur, ka lënë të kuptohet se do ta njihte shtetin e ri. Bashkimi Europian është i ndarë por shumica e vendeve të tij janë gjithashtu për pavarësinë. Zoti Kupchan i Këshillit për Marrëdhënie me Jashtë, thotë se Europa, duke përfshirë Gjermaninë, në fund të fundit do të ndjekë shembullin amerikan. //ii